b'\n_START_ARTICLE_\nHaukilammi (Janakkala, Mallinkainen)\n_START_SECTION_\nMaantietoa\n_START_PARAGRAPH_\nLampi sijaitsee kumpulevassa maastossa alavalla soistuneessa mets\xc3\xa4maastossa. Sen pinta-ala on 3,2 ha ja se on 450 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Sen rantaviivan pituus on 950 metri\xc3\xa4 ja rannat ovat kokonaan soistunutta mets\xc3\xa4maata. It\xc3\xa4rannalle on rakennettu viisi vapaa-ajan asuntoa, joille tulee tie Turengin suunnalta. Vastarannalla on tiet\xc3\xb6n rakennus.\n_START_SECTION_\nVesist\xc3\xb6suhteet\n_START_PARAGRAPH_\nLampi kuuluu Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Puujoen alueeseen. Se jaetaan viel\xc3\xa4 Hein\xc3\xa4joen valuma-alueeseen, johon lampi kuuluu. Lammen vedenpinnan korkeus on 124 metri\xc3\xa4 mpy. Viereisen suon ojitus on kytketty lampeen kaivetulla ojalla. Ojia my\xc3\xb6ten ylim\xc3\xa4\xc3\xa4r\xc3\xa4iset vedet virtaavat etel\xc3\xa4\xc3\xa4n Haukijokena, joka yhtyy pelloilla L\xc3\xa4hdeojaan. Se puolestaan yhtyy Hein\xc3\xa4jokeen sen alajuoksulla juuri ennen Hein\xc3\xa4joen yhtymist\xc3\xa4 Puujokeen. Puujoki laskee Hiidenjoen kautta Vanajaveteen.'